《郯城任侍御东庄八景 其一 马陵春游》
明代·林光

兴来何处杖鸠藤，春思飘飘傍马陵。苍羽夹归青嶂合，沐沂飞绕碧波腾。

莺花竞逐风烟醉，蜃气遥连海市凝。东望危楼高百尺，未知鲁叟几回登。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。